**Ministru kabineta noteikumu projekta "Grozījums Ministru kabineta 2010. gada 10. augusta noteikumos Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) [Nekustamā īpašuma valsts kadastra likuma](http://likumi.lv/ta/id/124247-nekustama-ipasuma-valsts-kadastra-likums) [29. panta](http://likumi.lv/ta/id/124247-nekustama-ipasuma-valsts-kadastra-likums#p29) otrā daļa un [Zemes ierīcības likuma](http://likumi.lv/ta/id/144787-zemes-iericibas-likums) [4.panta](http://likumi.lv/ta/id/144787-zemes-iericibas-likums#p4) otrā daļa;2) Ministru kabineta 2010. gada 1. novembra noteikumu Nr. 1011 "Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā" (turpmāk – noteikumi Nr. 1011) 2. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamā īpašuma valsts kadastra likuma 29. panta otrā daļa paredz, ka sertifikātu zemes kadastrālajam uzmērītājam izsniedz vai atsaka izsniegt, sertifikāta darbību aptur vai atjauno, sertifikāta darbības termiņu pagarina vai atsaka to pagarināt un sertifikātu anulē Ministru kabineta pilnvarota sertificēšanas institūcija. Analoģisku normu attiecībā uz sertifikātu zemes ierīcības darbu veicējam paredz Zemes ierīcības likuma 4. panta otrā daļa.Noteikumu Nr. 1011 2. punkts paredz, ka fiziskajai personai sertifikātu izsniedz sertificēšanas institūcija, kas akreditēta likumā "Par atbilstības novērtēšanu" minētajā nacionālajā akreditācijas institūcijā atbilstoši standartā LVS EN ISO/IEC 17024:2005 "Atbilstības novērtēšana. Vispārīgās prasības personu sertificēšanas institūcijām" noteiktajām prasībām (turpmāk – sertificēšanas institūcija), ja fiziskā persona ir izpildījusi šo noteikumu prasības.Tādejādi sertificēšanas institūcijai ir jāizpilda divi nosacījumi:1) jāsaņem akreditācija;2) jāsaņem Ministru kabineta pilnvarojums.SIA "Sertifikācijas centrs" Speciālistu sertificēšanas centrs (turpmāk – Speciālistu sertificēšanas centrs) tika 2016. gada 3. februārī akreditēta Latvijas Nacionālā akreditācijas birojā ģeodēzisko darbu, zemes ierīcības darbu un zemes kadastrālās uzmērīšanas darbu veikšanas speciālistu sertificēšanai. SIA "Sertifikācijas centrs" 2016. gada 14. marta iesniegumā Nr. 222/2016 ir lūgusi Tieslietu ministriju veikt grozījumus Ministru kabineta 2010. gada 10. augusta noteikumos Nr. 764 "Noteikumi par sertificēšanas institūcijām, kuras izsniedz sertifikātu zemes kadastrālajam uzmērītājam un zemes ierīcības darbu veicējam" (turpmāk **-** noteikumi Nr.764), pilnvarojot Speciālistu sertificēšanas centru sertifikāta izsniegšanai zemes kadastrālās uzmērīšanas un zemes ierīcības jomā.Ņemot vērā, ka normatīvie akti neparedz, ka sertificēšanas institūciju skaits būtu ierobežojams, Tieslietu ministrija nesaskata šķēršļus veikt grozījumus noteikumos Nr. 764, pilnvarojot Speciālistu sertificēšanas centru sertifikāta izsniegšanai zemes kadastrālās uzmērīšanas un zemes ierīcības jomā.Tādējādi sagatavotā noteikumu projekta mērķis ir paredzēt pilnvarot Speciālistu sertificēšanas centru zemes kadastrālās uzmērīšanas un zemes ierīcības jomā veikt šādas darbības, pieņemot ar tām saistītus lēmumus:1. izsniegt sertifikātu vai atteikt sertifikāta izsniegšanu;2. apturēt sertifikāta darbību vai atjaunot sertifikāta darbību;3. pagarināt sertifikāta darbības termiņu vai atteikt sertifikāta darbības termiņa pagarināšanu;4. anulēt sertifikātu.Šobrīd noteikumi Nr. 764 jau paredz pilnvarojumu sertifikāta izsniegšanai 2 sertificēšanas institūcijām: Latvijas Mērnieku biedrības Sertifikācijas centram un sabiedrības ar ierobežotu atbildību "Mācību un konsultāciju centrs ABC" Sertificēšanas birojam.Pilnvarojums sertifikāta izsniegšanai ģeodēzisko darbu veikšanai Ģeotelpiskās informācijas likumā nav paredzēts.Saskaņā ar Speciālistu sertificēšanas centra valdes priekšsēdētāja Aināra Saulīša sniegto informāciju Speciālistu sertificēšanas centrs 2016. gada 2. martā ir saņēmis Latvijas Nacionālā akreditācijas biroja (turpmāk – LATAK) akreditācijas lēmumu Nr. 54/2016. Likuma "Par atbilstības novērtēšanu" 14. panta pirmās daļas 1. punkts un otrā daļa cita starpā noteic, ka LATAK galvenās funkcijas ir novērtēt atbilstības novērtēšanas institūcijas, kā arī uzraudzīt šo institūciju darbību, ievērojot Latvijas nacionālos standartus, normatīvos aktus, Eiropas vai starptautiskos standartus, kā arī savstarpējos atzīšanas līgumos ar starptautiskajām akreditācijas organizācijām noteiktās prasības, un pildot minēto funkciju, LATAK ir tiesības izdot administratīvos aktus. Saskaņā ar Administratīvā procesa likuma 63. panta pirmo daļu, pēc nepieciešamo faktu konstatēšanas LATAK nekavējoties izvērtē lietas apstākļus un izdod administratīvo aktu, ja piemērojamā tiesību norma paredz, ka administratīvais akts jāizdod. Atbilstoši Ministru kabineta 2008. gada 16. decembra noteikumu Nr. 1059 "Noteikumi par atbilstības novērtēšanas institūciju novērtēšanu, akreditāciju un uzraudzību" 9. punktam, pamatojoties uz novērtēšanas rezultātiem, LATAK var pieņemt lēmumu piešķirt akreditāciju vai paplašināt akreditācijas sfēru.2015. gada 29. maijā SIA "Sertifikācijas centrs" iesniedza LATAK iesniegumu paplašināt tās akreditācijas sfēru, cita starpā akreditējot Speciālistu sertificēšanas centru veikt zemes ierīcības, zemes kadastrālās uzmērīšanas, ģeodēzisko darbu veicēju sertificēšanu atbilstoši noteikumiem Nr. 1011. 2015. gada 27. oktobrī LATAK veica SIA "Sertifikācijas centrs" akreditācijas sfēras paplašināšanas vizīti. Minētajā vizītē tika vērtēta SIA "Sertifikācijas centrs" atbilstība standarta LVS EN ISO 17024:2012 "Atbilstības novērtēšana. Vispārīgās prasības personu sertificēšanas institūcijām" un piemērojamo dokumentu, tajā skaitā noteikumu Nr.1011 prasībām. 2016. gada 1. martā LATAK vadošais vērtētājs sagatavoja ziņojumu akreditācijas komisijai par novērtēšanas gaitu, kurā cita starpā ir ietverta rekomendācija paplašināt SIA "Sertifikācijas centrs" akreditāciju reglamentētajā sfērā, iekļaujot tajā ģeodēzisko darbu, zemes ierīcības darbu un zemes kadastrālās uzmērīšanas darbu veikšanas speciālistu sertificēšanu atbilstoši noteikumiem Nr. 1011 un SIA "Sertifikācijas centrs" Sertificēšanas shēmai ģeodēzijā, zemes ierīcībā, kadastrālajā uzmērīšanā. Izvērtējot LATAK komisijai iesniegtos dokumentus, vadošā vērtētāja ziņojumu un pamatojoties uz novērtēšanas rezultātiem, akreditācijas komisija nolēma paplašināt SIA "Sertifikācijas centrs" akreditācijas sfēru, reglamentētajā sfērā iekļaujot ģeodēzisko darbu, zemes ierīcības darbu un zemes kadastrālās uzmērīšanas darbu veikšanas speciālistu sertificēšanu atbilstoši noteikumiem Nr. 1011 un dokumentam SIA "Sertifikācijas centrs" Sertificēšanas shēmā ģeodēzijā, zemes ierīcībā, kadastrālajā uzmērīšanā".Ņemot vērā minēto, Speciālistu sertifikācijas centrs jau ir izgājis akreditācijas procedūru LATAK, kuras ietvaros ir pārbaudīta tā atbilstība spēkā esošajiem normatīvajiem aktiem un standartiem, kā arī personāla kompetence, ko apliecina izsniegtā akreditācijas apliecība.SIA "Sertifikācijas centrs" norāda, ka atbilstoši normatīvo aktu prasībām sertifikācijas pakalpojumiem ir piesaistīti kompetenti eksperti un jomas profesionāļi. SIA "Sertifikācijas centrs" darbojas pieci štata darbinieki, kas organizē administratīvo darbu, kā arī grāmatvedības firma, kas ved uzņēmuma uzskaiti. Uz katru no sertificējamām reglamentētajām vai nereglamentētajām jomām papildus atbilstoši uzņēmuma līgumam tiek piesaistīti konkrētās jomas profesionāļi.SIA "Sertifikācijas centrs" norāda, ka par mērniecības instrumentu, kas nepieciešami veiksmīgai sertifikācijas un uzraudzības procesa norisei, nomu ir noslēgts līgums ar SIA "GPS PARTNERS" par šo iekārtu izmantošanu.SIA "Sertifikācijas centrs" norāda, ka pēc valsts pilnvarojuma saņemšanas uzsāks aktīvu sadarbību un viedokļu apmaiņu ar Rīgas Tehniskās universitātes un Latvijas Lauksaimniecības universitātes mācībspēkiem, kā arī plāno uzsākt sadarbību ar Latvijas Mērnieku biedrību.SIA "Sertifikācijas centrs" norāda, ka atbilstoši standarta LVS EN ISO 17024:2012 "Atbilstības novērtēšana. Vispārīgās prasības personu sertificēšanas institūcijām" prasībām, iesniedzot iesniegumu LATAK par sfēras paplašināšanu, tika izstrādāts rīkojums par samaksas apmēriem, atbilstoši noteikumu Nr. 1011 3. punktam, kas paredz, ka sertificēšanas institūcijai ir tiesības saņemt samaksu par tās sniegtajiem pakalpojumiem.SIA "Sertifikācijas centrs" norāda, ka atbilstoši noteikumu Nr. 1011 11. un 13. punktam, kas paredz, ka sertificēšanas institūcija sagatavo sertificēšanas pārbaudes jautājumus un atbildes un saskaņo tos ar augstākajām izglītības iestādēm, kurās ir akreditēta mācību programma zemes ierīcības specialitātē vai attiecīgajā būvzinātnes ģeodēzijas specialitātē, jautājumu gala versijas tika iesniegtas un 2015. gada 26. oktobrī apstiprinātas Latvijas Lauksaimniecības universitātes Lauku inženieru fakultātes Zemes ierīcības un ģeodēzijas katedrā, par ko liecina Latvijas Lauksaimniecības universitātes Lauku inženieru fakultātes dekānes *asoc. prof.* *Dr. arch.* D. Zigmundes parakstīta 2015. gada 26. oktobra vēstule Nr. 2.1.-5-27/55 par jautājumu atbilstību.SIA "Sertifikācijas centrs" norāda, ka atbilstoši noteikumu Nr. 1011 IV nodaļas prasībām sertificēšanas institūcijai tās tīmekļa vietnē izveidot un uzturēt publisko reģistru, kurā reģistrē informāciju par izsniegtajiem sertifikātiem, kā arī pienākumus konkrētā termiņā aktualizēt informāciju reģistrā un saglabāt to informāciju, kas tiek dzēsta vai aizstāta ar kādu no reģistra ierakstiem, ir izveidota tīmekļa vietne www.persc.lv, kura tiek regulāri aktualizēta un papildināta. Vienlaikus SIA "Sertifikācijas centrs" norāda, ka vēlas darboties šajā jomā ilgstoši, sniedzot profesionālus un kvalitatīvus pasākumus, kā arī veicināt veselīgu konkurenci sertifikācijas pakalpojumu sniegšanā un cieši sadarboties ar Valsts zemes dienestu dažādu jautājumu risināšanā. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes ierīcībā un zemes kadastrālajā uzmērīšanā sertificētās personas, sertificēšanas institūcijas – Latvijas Mērnieku biedrības Sertifikācijas centrs un sabiedrības ar ierobežotu atbildību "Mācību un konsultāciju centrs ABC" Sertificēšanas birojs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tiešā veidā neietekmē tautsaimniecību un administratīvo slogu. |
| 3. | Administratīvo izmaksu monetārs novērtējums | Noteikumu projekts tiešā veidā neietekmē administratīvās izmaksas privātpersonām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši [Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) 7.5.1. apakšpunktam. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas. Esošu institūciju likvidācija vai reorganizācija netiek plānota. |
| 3. | Cita informācija | Nav. |

Anotācijas III, IV un V sadaļa – noteikumu projekts šīs jomas neskar.

Iesniedzējs:

tieslietu ministrs Dzintars Rasnačs

20.01.2017. 15:38

1401

J.Kučāne

67046138; Jevgenija.Kucane@tm.gov.lv